นักท่องเที่ยวบ๊อง มุ่งมั่นสู่ภูเก็ตที่พังพินาศ
ประชาไท - 30 ธ.ค.47สำนักข่าวรอยเตอร์รายงานวานนี้ว่า ยังมีนักท่องเที่ยวจำนวนหนึ่งเกือบเต็มลำเครื่องบินที่ตั้งใจมุ่งหน้ามายังเกาะภูเก็ต ซึ่งถูกพายุผลาญทำลาย ท่ามกลางความงงงวยของผู้รอดชีวิตที่ต้องการจะหนีออกไปจากเขตที่ประสบภัยจากซึนามิ เพื่อนของพวกเราคิดว่าพวกเราบ้า พอล คุนลิฟฟ์ วิศวกรชาวแมนเชสเตอร์ ประเทศอังกฤษกล่าวขณะที่จิบเครื่องดื่มคล้ายยินโทนิกในชุดกางเกงขาสั้น เขาเดินทางโดยสายการบินเพียงสายการบินเดียวจากเมืองหลวงของมาเลเซีย ความเสี่ยงเดียวที่เราเผชิญก็คือ ถ้ามันมีแผ่นดินไหวอีก เขากล่าวและว่าเพื่อร่วมเดินทาง 2 คนของเขาจองโรงแรมหน้าหาดที่รอดพ้นมาจาภัยพิบัติ และเจ้าหน้าที่โรงแรมรับประกันกับพวกเขาว่าพวกเขาจะมีวันหยุดที่สวยงาม เรารักที่นั่นมากและเราคิดว่าเราน่าจะลองเสี่ยง เขากล่าว นักท่องเที่ยวนับร้อยที่เครียด อ่อนเพลีย และโศกเศร้ายังคงไหลออกจากภูเก็ต หลังจากเกิดเหตุแผ่นดินไหวรุนแรงที่สุดในรอบ 40 ปี ทำให้เกิดคลื่นยักษ์คร่าชีวิตผู้คนรอบมหาสมุทรอินเดียไปกว่า 80000 คน สำหรับชายหาดทางภาคใต้ของไทยนั้น ผู้คนกว่า 1600 คนเสียชีวิต และศพจำนวนมากกำลังเน่า ส่วนโรงแรมขนาดใหญ่ที่เขาหลัก ทางตอนเหนือของเกาะภูเก็ตก็ถูกทำลายเสียหายยับเยิน แต่ยังมีนักท่องเที่ยวกลุ่มเล็กๆ ไหลเข้ามา ชาวรัสเซียไม่ยกเลิก พวกเขามีปัญหามากที่บ้านเขา และไม่สนใจซึนามิแต่อย่างใด อภิชาต คนขับแท็กซี่ที่ภูเก็ตทวนความจำหลังรับนักท่องเที่ยว 4 คนไปยังโรงแรมริมหาดเมื่อวันพุธที่ผ่านมา (29 ธ.ค.) ในพื้นที่อนุญาตให้สูบบุหรี่ในสนามบินเล็กๆ ที่ภูเก็ต ก้นบุหรี่ของนักท่องเที่ยวล้นออกมาจากถังทรายเขี่ยบุหรี่ ขณะที่นักท่องเที่ยวซึ่งมีเรื่องราวบอบช้ำต่างก็นั่งรอเที่ยวบินของตนท่ามกลางควันโขมงของบุหรี่ ในส่วนการเดินทางขาเข้านั้น รถขนของเต็มไปด้วยเปลคนไข้สีส้ม ห่อพัสดุจากสภากาชาดฟินแลนด์ หีบห่อต่างๆ และแถวผ้าพันแผล สรุปความจาก 
ประชาไท - 30 ธ.ค.47 สำนักข่าวรอยเตอร์รายงานวานนี้ว่า ยังมีนักท่องเที่ยวจำนวนหนึ่งเกือบเต็มลำเครื่องบินที่ตั้งใจมุ่งหน้ามายังเกาะภูเก็ต ซึ่งถูกพายุผลาญทำลาย